తెలంగాణలో మహిళా తహసీల్దార్ దారుణహత్య WATCH LIVE TV
భారత్ శతకాల మోత.. లంక టార్గెట్ 376
శ్రీలంక బౌలర్లకి వారి సొంతగడ్డపైనే మరోసారి భారత బ్యాట్స్‌మెన్లు చుక్కలు చూపించారు. కొలంబో వేదికగా గురువారం జరుగుతున్న
TNN | Updated:
Aug 31, 2017, 06:38PM IST
శ్రీలంక బౌలర్లకి వారి సొంతగడ్డపైనే మరోసారి భారత బ్యాట్స్&zwnj;మెన్లు చుక్కలు చూపించారు. కొలంబో వేదికగా గురువారం జరుగుతున్న నాలుగో వన్డేలో కెప్టెన్ విరాట్ కోహ్లి ( 131: 96 బంతుల్లో 17x4, 2x6), రోహిత్ శర్మ (104: 88 బంతుల్లో 11x4, 3x6) శతకాల మోత మోగించడంతో తొలుత బ్యాటింగ్ చేసిన భారత్ నిర్ణీత 50 ఓవర్లలో 5 వికెట్ల నష్టానికి 375 పరుగులు చేసింది. ఓపెనర్ శిఖర్ ధావన్ (4) విఫలమైనా.. రోహిత్ శర్మతో కలిసి కోహ్లి టీ20 తరహా ఆటతో రెండో వికెట్&zwnj;కి అభేద్యంగా 221 పరుగుల భాగస్వామ్యం నెలకొల్పడంతో టీమిండియా భారీ స్కోరుకి బాటలు వేసుకుంది. మధ్యలో హార్దిక్ పాండ్య (19), లోకేశ్ రాహుల్ (7) తడబడినా చివర్లో మనీశ్ పాండే (50 నాటౌట్: 42 బంతుల్లో 4x4), మహేంద్రసింగ్ ధోని (49 నాటౌట్: 42 బంతుల్లో 5x4, 1x6) మెరుపులు మెరిపించడంతో భారత్ 375 పరుగుల సురక్షిత స్కోరు&zwnj;&zwnj;తో లంకేయులకి సవాల్ విసిరింది.
టాస్ గెలిచిన భారత కెప్టెన్ విరాట్ కోహ్లి బ్యాటింగ్ ఎంచుకున్నాడు. సిరీస్&zwnj;లో సూపర్ ఫామ్&zwnj;ని కొనసాగిస్తున్న శిఖర్ ధావన్ ఆదిలోనే ఔటైనా.. రోహిత్, కోహ్లి జోడి లంక బౌలర్లపై ఎదురుదాడికి దిగి ఎడాపెడా బౌండరీలు బాదేసింది. భారత జట్టులో ఐదుగురు మాత్రమే బౌలర్లు ఉండటంతో వీలైనంత ఎక్కువ స్కోరు బోర్డుపై ఉంచాలనే లక్ష్యంతో ఆడిన ఈ జోడి ఓవర్&zwnj;&zwnj;కి కనీసం ఒక బౌండరీ చొప్పున బాదుతూ వచ్చింది. దీంతో ఏ దశలోనూ భారత్ రన్&zwnj;రేట్ 7కి తగ్గలేదు. ఈ క్రమంలోనే విరాట్ కోహ్లి కెరీర్&zwnj;లో 29వ శతకం పూర్తిచేసుకోగా.. కొద్దిసేపటికే రోహిత్ శర్మ కూడా 13వ శతకాన్ని అందుకున్నాడు. అయితే ఐదు ఓవర్ల వ్యవధిలోనే ఈ ఇద్దరూ ఔటైనా.. అప్పటికే భారత్&zwnj; సురక్షిత స్థితిలో నిలిచింది. చివర్లో ధోనీ, మనీశ్ పాండే విలువైన ఇన్నింగ్స్&zwnj;తో ఆకట్టుకున్నారు. శ్రీలంక బౌలర్లలో మాథ్యూస్ రెండు, మలింగ, విశ్వ, ధనంజయ ఒక వికెట్ తీశారు.